ai4bharat/Pralekha huggingface dataset:
पंतप्रधान कार्यालय
लोकमान्य टिळकांच्या जयंतीनिमित्त पंतप्रधानांचे अभिवादन
नवी दिल्ली, 23 जुलै 2021
लोकमान्य टिळकांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली.
पंतप्रधानांनी आपल्या ट्विटर संदेशांच्या मालिकेत म्हटले आहे,
“महान व्यक्तिमत्व लोकमान्य टिळक यांच्या जयंतीनिमित्त मी त्यांना अभिवादन करतो . सध्याच्या परिस्थितीत जेव्हा 130 कोटी भारतीयांनी आर्थिक दृष्ट्या संपन्न आणि सामाजिकदृष्ट्या पुरोगामी अशा आत्मनिर्भर भारताची उभारणी सुरू केली आहे , तेव्हा त्यांचे विचार कधी नव्हे एवढे उपयुक्त सिद्ध होत आहेत.”
“लोकमान्य टिळक हे भारतीय मुल्ये आणि व्यवस्था यावर दृढ विश्वास ठेवणारे होते. शिक्षण तसेच स्त्री सक्षमीकरण या विषयांवरील त्यांचे विचार बहुसंख्य लोकांना प्रोत्साहित करतात.”
“ते संस्थापक होते. ज्या अनेक उच्च दर्जाच्या संस्था त्यांनी नावारुपाला आणल्या त्या संस्थांनी वर्षांनूवर्षे मार्गदर्शक ठरेल असे काम केले आहे.”
G.Chippalkatti/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
रेडियो आणि दूरचित्रवाणी क्षेत्रात भारत आणि परदेशी प्रसारक यांच्यातील सामंजस्य कराराला केंद्रीय मंत्रिमंडळाची मंजूरी
नवी दिल्ली, 9 ऑक्टोबर 2019
रेडियो आणि दूरचित्रवाणी क्षेत्रात भारत आणि परदेशी प्रसारक यांच्यातील सामंजस्य कराराला पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने कार्योत्तर मंजूरी दिली आहे.
लाभ:
परदेशी प्रसारकांबरोबरच्या या करारामुळे पुढील मदत मिळेल:
- सार्वजनिक प्रसारकांना नव्या कल्पनांचा शोध घेता येईल.
- नवीन तंत्रज्ञान आणि स्पर्धात्मक युगातील गरजा पूर्ण करण्यासाठी नवीन रणनिती आखणे.
- माध्यमांचे उदारीकरण
- जागतिक
प्रमुख प्रभाव:
परस्पर आदान-प्रदान आणि सहनिर्मितीच्या माध्यमातून तयार होणाऱ्या कार्यक्रमांच्या प्रसारणामुळे दूरदर्शन आणि आकाशवाणीच्या प्रेक्षक आणि श्रोत्यांमध्ये समानता आणि सर्वसमावेशकतेचे वातावरण निर्माण होईल. तंत्रज्ञानाचे आदान-प्रदान आणि मनुष्यबळ प्रशिक्षणामुळे सार्वजनिक प्रसारकांना प्रसारण क्षेत्रातल्या नवीन आव्हानांचा सामना करण्यास मदत मिळेल.
N.Sapre/S.Kane/D.Rane
(Visitor Counter : 89
गृह मंत्रालय
जनगणना 2021
नवी दिल्ली, 26 जुलै 2022
जनगणना 2021 आयोजित करण्याचा सरकारचा हेतू 28 मार्च 2019 रोजी भारताच्या राजपत्रात अधिसूचित करण्यात आला होता. कोविड-19 महामारीच्या उद्रेकामुळे, जनगणना 2021 आणि संबंधित प्रत्यक्ष उपक्रम पुढे ढकलण्यात आले आहेत. आगामी जनगणना ही पहिली डिजिटल जनगणना असेल. डेटा संकलित करण्यासाठी मोबाइल अॅप्स आणि जनगणनेशी संबंधित विविध उपक्रमांचे व्यवस्थापन आणि देखरेख करण्यासाठी जनगणना पोर्टल विकसित करण्यात आले आहे.
जनगणनेमध्ये, संविधान  आदेश, 1950 आणि संविधान  आदेश, 1950 अन्वये, वेळोवेळी सुधारित केल्यानुसार अनुसूचित जाती आणि अनुसूचित जमाती म्हणून विशेषत: अधिसूचित केलेल्या जाती आणि जमातींची गणना केली जाते. बिहार, महाराष्ट्र आणि ओदिशा राज्य सरकारांनी आगामी जनगणनेमध्ये जातविषयक तपशील गोळा करण्याची विनंती केली आहे. भारत सरकारने स्वातंत्र्यानंतरच्या जनगणनांमध्ये अनुसूचित जाती आणि अनुसूचित जमातींव्यतिरिक्त इतर लोकसंख्येची जातीनिहाय गणना केलेली नाही.
गृह राज्यमंत्री नित्यानंद राय यांनी आज लोकसभेत एका प्रश्नाच्या लेखी उत्तरात ही माहिती दिली.N.Chitale/V.Joshi/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
मंत्रिमंडळ
भारत आणि बेल्जियम यांच्या दरम्यानच्या प्रत्यार्पण करारावर स्वाक्षरी करण्यास केंद्रीय मंत्रिमंडळाची मान्यता
नवी दिल्ली, 21 मार्च 2020
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीमध्ये भारत आणि बेल्जियम यांच्या दरम्यानच्या प्रत्यार्पण करारावर स्वाक्षरी करण्यास मान्यता देण्यात आली.
या कराराची ठळक वैशिष्ट्ये पुढील प्रमाणे आहेतः
- प्रत्यार्पणाचे नियम
करार करत असलेल्या दोन्ही देशांसाठी हे नियम लागू आहेत. यामध्ये जर एखाद्या देशाची गुन्हेगार व्यक्ती किंवा ती व्यक्ती दुस-या देशात गुन्हा केला म्हणून पकडण्यात आली तर नियम लागू असणार आहे.
- प्रत्यार्पण कधी लागू होणार
एखाद्या व्यक्तीने गुन्हा केल्यानंतर त्याला कायद्यानुसार एक वर्ष शिक्षा तसेच दंड किंवा त्यापेक्षा जास्त कडक शिक्षा झाली असेल त्या गुन्हेगाराचे प्रत्यार्पण करण्यासाठी काही नियम तयार करण्यात आले आहेत. यानुसार शिक्षेचा कालावधी किमान सहा महिने राहिलेला असला पाहिजे. तसेच दंडाच्या रकमेचाही विचार केला आहे.
- नकार देण्यासाठी अनिवार्य कारणे
करारामध्ये नकार देण्यासाठी काही कारणे असली पाहिजेत, असे नमूद केले आहे.
- राजकीय गुन्हा असेल तर, मात्र कोणते गुन्हे राजकीय मानले जाणार नाहीत, हेही करारामध्ये स्पष्ट करण्यात आले आहे.
- प्रत्यार्पणाची विनंती करताना तो लष्करी गुन्हा आहे या कारणास्तव
- गुन्हा दाखल करताना जर लिंग, जात, धर्म, राष्ट्रीयत्व आणि राजकीय मत विचारात घेतले असेल तर
- शिक्षेच्या अंमलबजावणीसाठी विशिष्ट समयसीमा निश्चित केली आहे.
- नागरिकांचे प्रत्यार्पण
नागरिकांचे प्रत्यार्पण करताना विवेकबुद्धीने केले जाईल. गुन्हा ज्या काळात केला गेला त्या, काळाचा विचार करण्यात येईल.
महत्वाची वैशिष्ट्येः
या करारामध्ये दोन्ही बाजूंचा विचार करून तरतुदी केल्या आहेत.
- फाशीचे शिक्षेचे ) चा विचार करण्याची हमी
- केंद्रीय अधिकारी 
- शरण जाणे 
- मालमत्ता ताब्यात देणे 
- संक्रमण 
- व्यक्तिगत माहिती सुरक्षित ठेवणे 
- प्रत्यार्पणासाठी लागणारा खर्च 
- सल्लामसलत 
- प्रत्यार्पणासंदर्भात परस्पर कायदेशीर मदत 
- कराराची अंमलबजावणी आणि तो संपुष्टात आणण्याची प्रक्रिया 
कराराचे फायदेः
या करारामुळे उभय देशांना प्रत्यार्पण कायद्याच्या निश्चित केलेल्या चौकटीत काम करणे सुलभ जाणार आहे. तसेच दहशतवादासंबंधी आणि आर्थिक व्यवहारामध्ये होत असलेल्या गुन्हेगारांना पकडून शिक्षा देणे शक्य होणार आहे. या करारामध्ये आवश्यक त्या सुधारणा करून त्याची अंमलबजावणी सुरू करण्यात येणार आहे.
पृष्ठभूमीः
भारत आणि बेल्जियम यांच्यामध्ये प्रत्यार्पणाचा कायदा आणि करार स्वातंत्र्यपूर्व कालखंडाचा विचार करून त्याकाळात झाला होता. आता आजच्या काळाचा विचार करून त्यामध्ये आवश्यक त्या सुधारणा करण्यात आलेला करार त्याची जागा घेणार आहे.
B.Gokhale/S.Bedekar/D.Rane
(Visitor Counter : 146
पंतप्रधान कार्यालय
छत्रपती शिवाजी महाराज यांच्या जयंतीनिमित्त पंतप्रधानांनी त्यांना केले नमन
छत्रपती शिवाजी महाराजांना त्यांच्या जयंतीनिमित्त पंतप्रधान नरेंद्र मोदी यांनी आदरांजली वाहिली आहे. त्यांचे समर्थ नेतृत्व आणि सामाजिक कल्याणावर त्यांनी दिलेला भर पिढ्यानपिढ्या लोकांना प्रेरणा देत आहे,असेही पंतप्रधानांनी म्हटले आहे
आपल्या ट्विटरसंदेशामध्ये पंतप्रधान म्हणाले;
छत्रपती शिवाजी महाराजांना त्यांच्या जयंती निमित्त मी नमन करतो. त्यांचे सर्वोत्कृष्ट नेतृत्व आणि समाज कल्याणाचा आग्रह अनेक पिढ्यांसाठी प्रेरक ठरला आहे. सत्य आणि न्यायाच्या बाजूने उभे रहाताना त्यांनी कोणतीही तडजोड केली नाही. त्यांची स्वप्ने पूर्ण करण्यासाठी आम्ही सदैव कटिबद्ध आहोत.
भारतीय निवडणूक आयोग
मेघालय, नागालँड आणि त्रिपुरा विधानसभांच्या सार्वत्रिक निवडणुक, 2023 चा कार्यक्रम जाहीर
त्रिपुरामध्ये येत्या 16 फेब्रुवारीला तर मेघालय आणि नागालँडमध्ये 27 फेब्रुवारीला मतदान
नवी दिल्ली, 18 जानेवारी 2023
त्रिपुरा विधानसभा निवडणूकीसाठी 16 फेब्रुवारी, 2023 रोजी, तर मेघालय आणि नागालँड विधानसभा निवडणूकीसाठी 27 फेब्रुवारी, 2023 रोजी मतदान होणार असल्याचे निवडणूक आयोगाने जाहीर केले आहे. तिन्ही राज्यांमधली मतमोजणी 2 मार्चला होईल.
हवामानाची परिस्थिती, शैक्षणिक वेळापत्रक, बोर्ड परीक्षा, प्रमुख सण, संबंधित राज्यांमधील कायदा व सुव्यवस्थेची स्थिती, केंद्रीय सशस्त्र पोलिस दलांची उपलब्धता, हालचाली, वाहतूक आणि वेळेवर सैन्य तैनात करण्यासाठी लागणारा वेळ आणि इतर संबंधित प्रत्यक्ष वास्तवाचे सखोल मूल्यांकन या सर्व संबंधित बाबी विचारात घेऊन निवडणूक आयोगाने मेघालय, नागालँड आणि त्रिपुरा या विधानसभेच्या सार्वत्रिक निवडणुकांचे वेळापत्रक तयार केले आहे.
आयोगाने सर्व संबंधित बाबींचा विचार करून लोकप्रतिनिधी कायदा, 1951 च्या संबंधित तरतुदींनुसार सार्वत्रिक निवडणुकीसाठी अधिसूचना जारी करण्यासाठी मेघालय, नागालँड आणि त्रिपुरा राज्यांच्या माननीय राज्यपालांना शिफारस करण्याचा निर्णय घेतला आहे.
Schedule for the General Election to the Legislative Assembly of Tripura
|
|
Poll Events
|
|
Tripura

|
|
Date of Issue of Gazette Notification
|
|
21st January, 2023

|
|
Last Date of making nominations
|
|
30th January, 2023

|
|
Date for Scrutiny of Nominations
|
|
31st January, 2023

|
|
Last date for the withdrawal of
candidatures
|
|
2nd February, 2023

|
|
Date of Poll
|
|
16th February, 2023

|
|
Date of Counting
|
|
2nd March, 2023

|
|
Date before which election shall be completed
|
|
4th March, 2023

Schedule for the General Election to the Legislative Assemblies of Meghalaya and Nagaland
|
|
Poll Events
|
|
Meghalaya and Nagaland

|
|
Date of Issue of Gazette Notification
|
|
31st January, 2023

|
|
Last Date of making nominations
|
|
7th February, 2023

|
|
Date for Scrutiny of Nominations
|
|
8th February, 2023

|
|
Last date for the withdrawal of candidatures
|
|
10th February, 2023

|
|
Date of Poll
|
|
27th February, 2023

|
|
Date of Counting
|
|
2nd March, 2023

|
|
Date before which election shall be completed
|
|
4th March, 2023

N.Chitale/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 193
आदिवासी विकास मंत्रालय
ट्रायफेडने 33 व्या वर्धापन दिनानिमित्त आदिवासी सामाजिक-आर्थिक विकासासाठी स्वतःचे व्हर्च्युअल ऑफिस नेटवर्क सुरू केले
नवी दिल्ली, 7 ऑगस्ट 2020
आदिवासी व्यवहार मंत्रालयांतर्गत असलेल्या आदिवासी सहकार विपणन विकास मंडळाने  6 ऑगस्ट 2020 रोजी 33 व्या वर्धापनदिनानिमित्त आदिवासींच्या जीवनात परिवर्तन करण्याच्या कटीबद्धतेचा पुनरुच्चार केला. उद्योग आणि व्यापाराच्या माध्यमातून आदिवासींच्या सक्षमीकरणासाठी स्थैर्याने कार्य करणे, विशेषतः सध्याच्या आव्हानात्मक काळात आदिवासींना रोजगार आणि उपजिविकेच्या संधीमध्ये मदत करण्यासाठीचे प्रयत्न ट्रायफडने दुप्पट केले आहेत.
“बहुतांश लोकांनी सध्याच्या संक्रमणपरिस्थितीमुळे लागू करण्यात आलेल्या टाळेबंदीच्या काळात खरेदी, बँकींग, नियमित कामकाजासाठी ऑनलाईन पद्धतींचा स्वीकार केला आहे. टाळेबंदीचे नियम शिथील केल्यानंतर यात आणखी वाढ होताना दिसत आहे. पुरवठ्याच्या बाजूची परिस्थिती पाहता, कोविड-19 संकटामुळे गरीब आणि वंचित समुदायाच्या उपजिविकेला मोठी झळ बसली आहे, आदिवासी कारागिर आणि गौण वन उत्पादन गोळा करणाऱ्यांचाही यात समावेश आहे. या परिस्थितीतून बाहेर पडण्यासाठी ट्रायफेडला एका रणनितीची आवश्यकता होती. यामुळेच आमचे डिजीटलीकरण महत्त्वाचे ठरते”, असे ट्रायफेडचे व्यवस्थापकीय संचालक प्रवीर कृष्णा म्हणाले.
महामारीचा देशभर प्रसार झाला आहे, त्यामुळे बहुतांश बाबी ऑनलाईन झाल्या आहेत. ट्रायफेडने 6 ऑगस्ट 2020 रोजी 33 व्या वर्धापनदिनानिमित्त स्वतःचे आभासी कार्यालय सुरु केले. ट्रायफेड आभासी कार्यालय 81 ऑनलाईन वर्कस्टेशन्स आणि ट्रायफेड योद्ध्यांच्या मदतीसाठी राज्य आणि विविध संस्थांचे देशभरात अतिरिक्त 100 वर्कस्टेशन्स असणार आहेत. मिशन मोडवर काम करुन आदिवासींना मुख्य विकासप्रवाहाकडे आणण्यासाठी सर्व काम करतील.
कर्मचाऱ्यांच्या सहभागितेचे प्रमाण मापन करण्यासाठी आणि त्यांच्या प्रयत्नांना सुलभ करण्यासाठी, डॅशबोर्ड लिंकसह कार्य वितरण मॅट्रिक्स देखील सुरू करण्यात आले आहेत. राज्यांना लागणाऱ्या सॉफ्टवेअरचाही शुभारंभ करण्यात आला.
अशाप्रकारचे संघटनात्मक उपक्रम ट्रायफेडच्या महत्वाकांक्षी सर्वसमावेशी डिजीटलीकरण मोहिमेचा भाग आहेत, ज्यातून ग्राम-आधारीत आदिवासी उत्पादक आणि कारागीर यांना राष्ट्रीय आणि आंतरराष्ट्रीय बाजारपेठेशी जोडण्यासाठी आंतरराष्ट्रीय मानकांनूसार अत्याधुनिक ई-प्लॅटफॉर्मचा वापर होईल.
M.Chopade/S.Thakur/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
अर्थ मंत्रालय
मुंबई क्षेत्राच्या केंद्रीय जीएसटी आयुक्तालयाने 100 कोटी रुपयांहून अधिक मूल्याचा बनावट आयटीसी  व्यवहार आणला उघडकीस
मुंबई, 15 जुलै 2022
मुंबई क्षेत्राच्या केंद्रीय जीएसटी आयुक्तालयाने 100 कोटी रुपयांपेक्षा जास्त बनावट आयटीसीचा पुरवठा करून लाभ घेणाऱ्या इनपुट टॅक्स क्रेडिटचे जाळे उघडकीस आणले आहे. यात जीएसटी चुकवेगिरीसाठी 585 कोटी रुपयांच्या बनावट पावत्या जारी करून 20 हून अधिक बनावट संस्थांचा वापर करण्यात आला आहे. वापर आणि लाभ घेणाऱ्या संबंधित व्यवहारांची बनावट आयटीसी टोळी चालवणाऱ्या दोन व्यक्तींना आज, 15 जुलै 2022 रोजी अटक करण्यात आली आहे.कपडे, ट्रंक, पेट्रोलियम तेल इत्यादी विविध वस्तूंचे व्यवहार करणाऱ्या मेसर्स सिटीकेम इंडिया लि. आणि मेसर्स एचएम मेगाब्रँड प्रा. लिमिटेड, एचएम एंटरप्रायझेस आणि मेसर्स जनरल केमिकल इंडस्ट्रीज या इतर तीन कंपन्यांचे मालक बनावट पावत्यांच्या बळावर बनावट आयटीसीचा लाभ मिळवून आणि त्याचा वापर करून जीएसटीची चोरी करत होते.
प्रधान मुख्य आयुक्त मुंबई क्षेत्राच्या केंद्रीय गुप्तचर विभागाने सखोल माहिती आणि विश्लेषणाच्या माध्यमातून मिळालेल्या गुप्त माहितीच्या आधारे मुंबई केंद्रीय आयुक्तालयाच्या कर चोरीविरोधी अधिकाऱ्यांनी तपास सुरू केला होता. वर उल्लेख केलेल्या कंपन्या सुमारे पाच कंपन्यांच्या मालकाद्वारे व्यवस्थापित केल्या जात होत्या आणि वस्तू आणि सेवांची विक्री केली नसतानाही 34.38 कोटीं रुपयांच्या बनावट आयटीसीचा लाभ घेत असल्याचे आणि वापर करत असल्याचे तपासात आढळून आले. अस्तित्वात नसलेल्या कंपन्यांच्या नावावर सुमारे 216 कोटीं रुपयांची बनावट देयके जारी करून करचोरी करणे हे सीजीएसटी कायदा, 2017 च्या तरतुदींचे उल्लंघन आहे.
आणखी एक व्यक्ती, जी 14 बनावट कंपन्या चालवत होती, त्याने वस्तू आणि सेवांच्या विक्रीशिवाय, 40.46 कोटी रुपयांचे बनावट इनपुट टॅक्स क्रेडिट  वापरून त्याचा लाभ घेतला होता, सीजीएसटी कायदा, 2017 च्या तरतुदींचे घोर उल्लंघन आहे. ही कर चोरी करण्यासाठी सुमारे 369 कोटी रुपयांची बनावट देयके तयार करण्यात आली.वर नमूद केलेल्या चार बनावट कंपन्यांनी जारी केलेल्या पावत्यांच्या आधारावर 40.46 कोटी रुपयांची बनावट आयटीसी प्राप्त केले आणि 25.92 कोटीं रुपयांचे आयटीसी विविध कंपन्यांना दिले, असे या कंपन्यांचे व्यवस्थापन करणाऱ्या प्रमुखाने मान्य केले आहे.
बनावट आयटीसी टोळीमधील एका प्रमुख व्यक्तीची डीआरआय, सीबीआयने यापूर्वीच चौकशी केली होती आणि अखेरीस 2018 मध्ये 2300 कोटी रुपयांच्या हवाला प्रकरणात सक्त वसुली संचालनालयाने त्याला अटक केली होती, तसेच ही व्यक्ती बनावट आयटीसी वापरून त्याचा लाभ घेत होती यामुळे सरकारी तिजोरीची फसवणूक होत आहे,हे तपासातून समोर आले आहे.
दोन्ही आरोपींना अटक करून आज 15 जुलै 2022 रोजी अतिरिक्त मुख्य महानगर दंडाधिकारी यांच्यासमोर हजर करण्यात आले. न्यायालयाने त्यांना 14 दिवसांची न्यायालयीन कोठडी सुनावली आहे. या प्रकरणाचा पुढील तपास सुरू आहे.
R.Aghor/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
पंतप्रधान कार्यालय
पंतप्रधानांनी भारताच्या जी-20 अध्यक्षतेशी संबंधित विविध विषयांवर त्यांचे विचार मनीकंट्रोलसोबत केले सामायिक
जागतिक पटलावरील भारताची भूमिका तसेच भू-राजकीय परिस्थितीतील आव्हाने आणि जबाबदार जागतिक संस्थांचे महत्त्व यासंदर्भातील संकल्पना देखील त्यांनी मांडल्या
मनीकंट्रोल सोबतच्या खास मुलाखतीत पंतप्रधान नरेंद्र मोदी यांनी भारताच्या जी-20 अध्यक्षतेशी संबंधित विविध विषयांवर त्यांचे विचार सामायिक केले आहेत.
मनीकंट्रोल सोबत केलेल्या चर्चेत पंतप्रधान मोदी यांनी जागतिक पटलावरील भारताची भूमिका तसेच भू-राजकीय परिस्थितीतील आव्हाने आणि जबाबदार जागतिक संस्थांचे महत्त्व यासंदर्भातील स्वतःच्या संकल्पना देखील मांडल्या.
पंतप्रधानांच्या मुलाखतीसंदर्भात मनीकंट्रोलच्या X वरील पोस्टला प्रतिसाद देताना पंतप्रधान मोदी यांनी लिहिले की;
“@moneycontrolcom मंचाला दिलेल्या मुलाखतीत भारताच्या जी-20 अध्यक्षतेशी संबंधित विविध मुद्दे, जागतिक हितासंदर्भात भारताचे विचार, आमची विकासविषयक प्रगती आणि इतर अनेक विषयांवर मी माझे विचार सामायिक केले आहेत.”
https://www.moneycontrol.com/news/pm-narendra-modi-interview/
पंतप्रधान कार्यालय
भारताच्या निर्यातीत वेगाने वाढ, जागतिक मानांकन संस्थांद्वारे भारताच्या क्षमतेची घेतली जाऊ लागली आहे दखल: पंतप्रधान
भारतीय युवकांनी देशाला जागतिक स्टार्टअप पहिल्या पहिल्या तीन स्थानांमधे पोहोचवले: लाल किल्ल्याच्या तटबंदीवरून पंतप्रधान
भारताची निर्यात वेगाने वाढत आहे आणि सारे जग म्हणत आहे की भारत आता थांबणार नाही असे पंतप्रधान नरेंद्र मोदी यांनी म्हटले आहे. ते आज 77 व्या स्वातंत्र्यदिना निमित्ताने लाल किल्ल्याच्या तटबंदीवरून देशाला संबोधित करत होते. जागतिक मानांकन संस्था भारताचे कौतुक करत आहेत. कोरोनानंतरच्या नव्या जागतिक रचनेत भारतीयांची क्षमता स्वीकारली जात आहे असे ते म्हणाले. जागतिक पुरवठा साखळी विस्कळीत झाली होती, त्यावेळी मानवी गरजांवर लक्ष केंद्रित करूनच उपाय शोधले जाऊ शकतात हे आपण जगाला दाखवून दिले असेही ते म्हणाले. भारत आज विकसनशील देशांचा  आवाज बनला आहे आणि भारतीय अर्थव्यवस्था आता जागतिक पुरवठा साखळीचा भाग बनली आहे. यामुळे त्या पुरवठा साखळीला स्थिरता लाभते असे पंतप्रधानांनी सांगितले.
महिला आणि बालविकास मंत्रालय
केंद्रीय महिला आणि बालविकास मंत्र्यांनी अखिल भारतीय आयुर्वेद संस्थेतील न्युट्री गार्डन अर्थात पोषणबागेचे उद्घाटन केले
देशाची पोषणविषयक गरज भागविण्याची क्षमता आयुर्वेदात आहे : स्मृती झुबीन ईराणी
नवी दिल्ली, 1 सप्टेंबर 2021
पोषण मास 2021 अंतर्गत आयोजित होणाऱ्या कार्यक्रमांच्या मालिकेचे उद्घाटन करताना केंद्रीय महिला आणि बालविकास मंत्री स्मृती झुबीन ईराणी आज म्हणाल्या की देशाच्या पोषणविषयक गरजा भागविण्यासाठी आयुर्वेदाच्या प्राचीन ज्ञानाचा वापर कशा प्रकारे परिणामकारकतेने वापरता येऊ शकेल याची माहिती मिळविणे ही आजच्या काळाची गरज आहे.
पोषण मास – 2021 ची सुरुवात करताना आज केंद्रीय महिला आणि बालविकास मंत्र्यांनी अखिल भारतीय आयुर्वेद संस्थेतील न्युट्री गार्डन अर्थात पोषण बागेचे उद्घाटन केले. केंद्रीय महिला आणि बालविकास राज्यमंत्री डॉ.महेंद्रभाई मुंजपरा हे देखील या प्रसंगी उपस्थित होते.दोन्ही उपस्थित मंत्र्यांनी शेवगा आणि आवळ्याच्या रोपांची लागवड केली. आयुष मंत्रालयाच्या निर्देशानुसार नवी दिल्लीच्या अखिल भारतीय आयुर्वेद संस्थेने पोषण मास-2021 उत्सव उपक्रमाची सुरुवात केली.
केंद्रीय महिला आणि बालविकास मंत्री ईराणी यांनी त्यांच्या भाषणात सर्वसामान्यांतील रक्ताल्पता या लक्षणाचा प्रभाव कमी करण्यासाठी आयुष मंत्रालयाने आयसीएमआर अर्थात भारतीय वैद्यकीय संशोधन मंडळासोबत सहकार्याने हाती घेतलेल्या उपक्रमाच्या माध्यमातून सुरु असलेल्या प्रयत्नांचे कौतुक केले. यातील आयुर्वेदाच्या योगदानाची पोचपावती साऱ्या जगाला मिळावी म्हणून याबद्दलची शास्त्रीय आकडेवारी जाहीर व्हायला हवी या मुद्द्यावर त्यांनी भर दिला. संपूर्ण स्वास्थ्य मिळविण्यासाठी पोषणाचे दोन मुख्य घटक आहेत, ते म्हणजे परवडण्याजोग्या किमतीत मिळणारे आणि सर्वत्र सुलभतेने उपलब्ध असणारे. आणि यासाठी आयुर्वेद अत्यंत लाभदायक ठरू शकतो असे त्या म्हणाल्या.
डॉ.महेंद्रभाई मुंजपरा यांनी शेवगा , शतावरी, अश्वगंधा, आवळा, तुळसी, हळद यासारख्या आयुर्वेदिक वनौषधींच्या पोषणविषयक आणि औषधी गुणधर्मांचे महत्त्व अधोरेखित केले तसेच त्यांनी आई आणि तिचे बाळ यांच्या सर्वांगीण स्वास्थ्यासाठी अनुभवांवर आधारित आयुर्वेदिक पोषण पद्धतींना प्रोत्साहन देण्याचे महत्त्व देखील समजावून सांगितले.
पोषण मास-2021 या एक महिना कालावधीच्या उत्सवी उपक्रमात अखिल भारतीय आयुर्वेद संस्थेने पोषण या संकल्पनेवर आधारित रुग्ण जागृतीविषयक व्याख्याने, प्रश्नमंजुषा, निबंध स्पर्धा, तज्ञांची व्याख्याने आणि चर्चासत्रे अशा विविध कार्यक्रमांचे आयोजन केले आहे.
विविध राज्यांमध्ये तयार केल्या जाणाऱ्या सत्तूचे पेय, तिळाचे लाडू, वरीची खीर,अळीवाचे लाडू, इत्यादींसारख्या उत्तमरीत्या पोषक आयुर्वेदिक पाककृतींची माहिती देखील या कार्यक्रमाच्या दरम्यान प्रदर्शित करण्यात आली होती.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 231
उपराष्ट्रपती कार्यालय
आंतरराष्ट्रीय दिव्यांग व्यक्ती दिनानिमित्त उपराष्ट्रपतींच्या हस्ते राष्ट्रीय पुरस्कार प्रदान
(नवी दिल्ली, 3 डिसेंबर 2018
उपराष्ट्रपती एम. व्यंकय्या नायडू यांच्या हस्ते दिव्यांग व्यक्तींच्या सबलीकरणासाठी उल्लेखनीय कार्य करणाऱ्यांना राष्ट्रीय पुरस्काराने सन्मानित करण्यात आले.
आंतरराष्ट्रीय दिव्यांग दिनानिमित्त उपराष्ट्रपती एम. व्यंकय्या नायडू यांनी व्यक्ती, संस्था, संघटना, राज्य तसेच जिल्हास्तरीय राष्ट्रीय पुरस्कार प्रदान केले. नवी दिल्लीत विज्ञान भवन येथे हा कार्यक्रम झाला. केंद्रीय सामाजिक न्याय आणि सबलीकरण मंत्री थावरचंद गेहलोत, केंद्रीय सामाजिक न्याय राज्यमंत्री कृष्ण पाल गुर्जर, रामदास आठवले, विजय सांपला, सचिव शकुंतला गॅमलीन आदी उपस्थित होते. यावेळी 56 व्यक्ती आणि 16 संस्थांना सन्मानित करण्यात आले.
‘काळजी घ्या आणि वाटून घ्या’ या तत्त्वज्ञानाबदृदल भारताची ख्याती आहे. आपल्या दिव्यांग बंधु-भगिनींची काळजी घेणे हे आपले कर्तव्य आहे. दिव्यांगमधील कौशल्य विकसित करणे आवश्यक आणि उपयोगी आहे, प्रत्येक दिव्यांग व्यतीत असलेले छुपे ते शोधून काढण्याची गरज नायडू यांनी व्यक्त केली.
पुरस्काराने सन्मानित करण्यात आलेल्यांमध्ये महाराष्ट्रातील स्वयम विकास पाटील या मुलाचा तसेच हाताळायला सुलभ संकेतस्थळाबद्दल पिंपरी चिंचवड महानगरपालिका तसेच पुण्याच्या मॉडर्न कॉलेजचा समावेश आहे.
N.Sapre/J.Patankar/P.Kor
पंतप्रधान कार्यालय
चीनच्या चिंगदाओ दौऱ्यावर जाण्यापूर्वी पंतप्रधानांनी केलेले निवेदन
नवी दिल्ली, 8 जून 2018
चीनमधील चिंगदाओ शहराच्या दौऱ्यावर जाण्यापूर्वी पंतप्रधान नरेंद्र मोदी यांनी केलेले निवेदन खालीलप्रमाणे :
शांघाय सहकार्य संघटनेच्या सदस्य राष्ट्रप्रमुखांच्या वार्षिक बैठकीत सहभागी होण्यासाठी मी आज चीनच्या चिंगदाओ शहरात जात आहे.
"या संघटनेचे स्थायी सदस्यत्व मिळाल्यानंतर प्रथमच होणाऱ्या बैठकीत भारतीय प्रतिनिधीमंडळाचे नेतृत्व करण्याची संधी मला मला मिळाली याचा मला विशेष आनंद आहे. शांघाय सहकार्य सघंटनेचे उद्दिष्ट अत्यंत व्यापक सहकार्याचे असून त्यात दहशतवाद, फुटीरतावाद आणि अतिरेकी संघटनांशी लढा देणे, त्याशिवाय संपर्कयंत्रणा बळकट करणे, वाणिज्य, सीमाशुल्क, कायदे, आरोग्य आणि कृषी, पर्यावरण संरक्षण आणि आपत्ती व्यवस्थापन आणि जनतेमधील सुसंवाद वाढवणे, अशा व्यापक विषयांचा यात समावेश करण्यात आला आहे.
गेल्या एका वर्षांपासून म्हणजे, भारत शांघाय सहकार्य परिषदेचा स्थायी सदस्य झाल्यापासून, भारताची या संस्थेशी आणि तिच्या सदस्य राष्ट्रांशी सातत्याने या सर्व विषयांवर चर्चा सुरु आहे. शांघाय सहकार्य संघटनेचा हा अजेंडा अधिक ठोस आणि व्यापक करण्यात, चिंगदाओ परिषद उपयुक्त ठरेल असा मला सशवास वाटतो.
शांघाय सहकार्य संघटनेच्या सर्व सदस्य राष्ट्रांशी भारताचे अत्यंत घनिष्ट आणि बहुआयामी संबंध आहेत. या परिषदेच्या निमित्ताने, या सर्व सदस्य देशांच्या प्रमुखांशी आणि इतर नेत्यांशी द्वीपक्षीय चर्चा करण्याची संधी मला मिळेल अशी अपेक्षा आहे."
N.Sapre/R.Aghor/P.Kor
(Visitor Counter : 89
कोळसा मंत्रालय
श्री. रावसाहेब दादाराव दानवे यांनी कोळसा आणि खाण राज्यमंत्री म्हणून कार्यभार स्वीकारला
श्री. रावसाहेब दादाराव दानवे यांनी आज नवी दिल्लीत कोळसा आणि खाण राज्यमंत्री म्हणून कार्यभार स्वीकारला. कोळसा आणि खाण व्यतिरिक्त त्यांना रेल्वे मंत्रालयात राज्यमंत्रीपदाचा कार्यभारही सोपवण्यात आला आहे.
केंद्रीय मंत्री प्रल्हाद जोशी यांनी आज श्री. रावसाहेब दादाराव दानवे यांना कार्यभार स्वीकारल्याबद्दल शुभेच्छा दिल्या. कोळसा सचिव अनिल कुमार जैन, खाण सचिव आलोक टंडन आणि दोन्ही मंत्रालयांचे वरिष्ठ अधिकारी यावेळी उपस्थित होते.
अर्थ मंत्रालय
निर्मला सीतारामन यांनी केंद्रीय अर्थ आणि कंपनी व्यवहार मंत्रालयाचा कार्यभार स्वीकारला
नवी दिल्ली, 31 मे 2019
केंद्रीय मंत्री निर्मला सीतारामन यांनी आज अर्थ आणि कंपनी व्यवहार मंत्री म्हणून कार्यभार स्वीकारला. अर्थ आणि कंपनी व्यवहार राज्यमंत्री अनुराग सिंग ठाकूर, वित्त सचिव सुभाष चंद्र गर्ग आणि विभागातील वरिष्ठ सचिवांनी सीतारामन यांचे स्वागत केले. निर्मला सीतारामन या देशाच्या पहिल्या महिला अर्थमंत्री आहेत.
पदभार स्वीकारल्यानंतर अर्थ मंत्रालयाच्या विविध विभागांच्या सचिवांनी सीतारामन यांना धोरणात्मक मुद्दे आणि उपक्रमांची माहिती दिली. तसेच भारतीय अर्थ व्यवस्थेसमोर येऊ घातलेल्या आव्हानांचीही कल्पना दिली.
निर्मला सीतारामन यांनी आधीच्या सरकारमधे संरक्षण मंत्री म्हणून काम केले आहे. सीतारामन या कर्नाटकातून राज्यसभेवर निवडून आल्या आहेत. नवी दिल्लीतल्या जवाहरलाल नेहरु विद्यापीठातून त्यांनी अर्थशास्त्र विषयात पदव्युत्तर शिक्षण घेतले आहे.
D.Wankhade/R.Aghor/D.Rane
(Visitor Counter : 55